**ОДБРАНА КАБЕ КАО ДОКАЗ МУХАММЕДОВОГ – МИР НАД ЊИМ – ПОСЛАНСТВА**

**حادثة الفيل دليل على صدق نبوة النبي - صلى الله عليه وسلم -**

>Српски – Serbian – <صربي

**др. Абдул-Мухсин бин Зебн ел-Мутајри**

د. عبد المحسن بن زبن المطيري

🙠🙣

Превод: Амра Дацић

Рецензија: Љубица Јовановић

ترجمة: عمرة داتسيتش

مراجعة: ليوبيتسا يوفانوفيتس

**Одбрана Кабе као доказ Мухаммедовог – мир над њим – посланства**

Међу најупечатљивије историјске догађаје који су се десили Арапима на Арапском полуострву сматра се одбрана Кабе[[1]](#footnote-1) од Ебрехине војске на чијем је челу ишао огроман слон. Овај догађај сматра се непорецивим са обзиром на то да га у свакој генерацији приповеда огроман број историчара са Арапског полуострва. Чак и код нас. Узвишени Бог споменуо га је у Својој Књизи, а мекански неверници, људи који су највише желели да докажу кур'анске лажи, нису га уопште порекли. Ипак, па то су људи који су били најзнанији о свом граду, Мекки! Дакле, то неоспорно указује да се овај догађај заиста и десио, о чему Узвишени каже:

**„Зар ниси чуо шта је са власницима слона Господар твој урадио! Зар лукавство њихово није омео и против њих јата птица послао, које су на њих грумење од глине печене бацале, па их је Он као лишће које су црви источили учинио?“** (Кур’ан, Слон, 1- 5)

Велики исламски учењак Ибн Тејмијје, Бог му се смиловао, рекао је:

„У Мухаммедова, нека су Божији благослов и мир над њим, знамења и кур'анске доказе о истинитости његовог посланства убраја се и прича о слону.

Узвишени је рекао: **'Зар ниси чуо шта је са власницима слона Господар твој урадио! Зар лукавство њихово није омео и против њих јата птица послао, које су на њих грумење од глине печене бацале, па их је Он као лишће које су црви источили учинио?'**

Број приповедача приче о слону достиже степен непорецивости. Она говори о хришћанима Абесинцима који су скупили огромну војску и повели су слона како би срушили Кабу. Рушењем Кабе желели су да узвисе своју цркву у Јемену. Бог је на њих послао птице које су их уништиле, а тај догађај десио се у истој години у којој се родио Веровесник, нека су Божији благослов и мир над њим. У околини Кабе тада су живели идолопоклоници који су обожавали кипове, и са тог становишта вера хришћана била је далеко боља од њихове. Из овога сазнајемо да се ово знамење није десило због људи који су тада живели око Кабе, него се десило због саме Кабе, или због Веровесника, нека су Божији благослов и мир над њим, који се те године родио у непосредној близини Кабе, или због оба разлога.

У сваком случају, ради се о доказу његовог, нека су Божији благослов и мир над њим, посланства! Ако неко каже: 'То је знамење које се десило због Кабе, да се она заштити и одбрани, јер она је Божија кућа коју је изградио Ибрахим (Аврам), такав треба да зна да не постоји ниједна религијска заједница мимо Мухаммедове, нека су Божији благослов и мир над њим, заједнице која извршава обреде хаџџа[[2]](#footnote-2), и која обавља намаз[[3]](#footnote-3) у правцу Кабе.

Мухаммед, нека су Божији благослов и мир над њим, пренео је обавезу хаџџа и обављања намаза у њеном правцу. Па, ако је Каба била толико безвредна у очима следбеника цркве, са обзиром да су желели да узвисе своју цркву, а обешчасте Кабу, сазнајемо да је вера коју следе поштоваоци Кабе боља од вере хришћана, а хришћани су бољи од идолопоклоника. То говори да је Мухаммедов, нека су Божији благослов и мир над њим, народ бољи од хришћанског, а то имплицира да је и њихов Веровесник истинољубив, јер, да следе лажног веровесника не би били бољи од хришћана. Напротив, били би најгора створења, попут следбеника Мусејлеме ел-Кеззаба, Ел-Есведа ел-Анесија, и других који су лажно за себе тврдили да су Божији посланици.“

Одломак из књиге ***„Непорециви аргументи о истинитости посланства Мухаммеда мир над њим“,*** аутора др. Абдул-Мухсина бин Зебна ел-Мутајриа



1. Каба је први храм за људе на Земљи који је саграђен ради обожавања Узвишеног Бога. Њене темеље су поставили анђели или Адам, мир над њим, а саградио је Ибрахим (Аврам) са својим сином Исмаилом (Јишмаилом), мир над њим. Каба се налази у светом граду Мекки, и она је правац према коме се муслимани окрећу токо обављања намаза (молитви). Муслимани се не клањају никаквом црном камену или Каби већ Господару Кабе, а то је Узвишени Бог. [↑](#footnote-ref-1)
2. Хаџџ или ходочашће у Мекки је пети темељ ислама, а представља јединствено дело обожавања Бога који се манифестује телесном, срчаном и новчаном покорношћу и одрицањем у име Бога Узвишеног. Хаџџ је обавеза коју је дужан извршити сваки имућан и физички способан муслиман и муслиманка, једном у животу. Хаџџ као верски чин доноси разноврсне благодати, добра и користи људима попут оглашавања Божије једноће – тевхида, опрост греха, међусобно упознавање и зближавање муслимана, учење и сазнавање верских прописа и много другога. [↑](#footnote-ref-2)
3. Намаз (ар. Салат) се у језичком смислу односи на молитву или молбу (Богу). У терминолошком смислу намаз је посебан обред богослужења или обожавања који захтева одређене речи и покрете који су прецизно дефинисани. Намаз је, након сведочења да нема другог истинског бога осим Аллаха и да је Мухаммед Божији посланик и роб, други темељ ислама без којег ислам човека не може опстати. Он је веза између човека и његовог Господара и у њему се огледа човекова покорност Божијим наређењима. Обавезних намаза у току дана је пет који се клањају (обављају) у прецизно одређеном времену. [↑](#footnote-ref-3)